S-9/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 10. janúar 2012 á hendur E-kk-þgf J-kk-þgf, kt. 000000-0000, Kjarrhólma 38, Kópavogi, fyrir eftirtalin brot:

I.

Fíkniefnalagbrot, með því að hafa föstudaginn 18. mars 2011, á heimili sínu að Kjarrhólma 38 í Kópavogi, haft í vörslum sínum 0,05 gr. af amfetamíni, 46,82 gr. af hassi, 490,78 gr. af kannabislaufum og 1,76 gr. af maríhúana, en efnin fundust við leit lögreglu í húsnæðinu sama dag.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

(007-2011-16543)

II.

Umferðarlagabrot, með því að hafa þriðjudaginn 19. apríl 2011 ekið bifreiðinni IIK-72, óhæfur um að stjórna henni örugglega vegna áhrifa ávana- og fíkniefna (magn amfetamíns í blóði mældist 225 ng/ml og magn tetrahýdrókannbínóls 6,2 ng/ml), um gatnamót Furugrundar og Nýbýlavegs í Kópavogi þar sem ákærði missti stjórn á bifreiðinni með þeim afleiðingum að hún hafnaði á ljósastaur.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, með áorðnum breytingum.

(007-2011-23414)

III.

Þjófnað, með því að hafa föstudaginn 23. september 2011 brotist inn í verkstæði við Smiðjuveg 9A í Kópavogi, með því að brjóta rúðu í húsnæðinu, og stolið þaðan ýmsum munum, þar á meðal motor-cross vélhjóli, rafsuðuvél, háþrýstidælu, verkfærakistu, slípirokk og reiðhjóli.

Telst þetta varða við 1. mgr. 244. gr. almennra hegningarlaga nr. 19/1940.

(007-2011-58357)

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á 0,05 gr. af amfetamíni, 46,82 gr. af hassi, 490,78 gr. af kannabislaufum og 1,76 gr. af maríhúana samkvæmt heimild í 6. mgr. 5. gr. laga nr. 65/1974 um ávana- og fíkniefni, sbr. 2. gr. laga nr. 68/2001 og 2. mgr. 14. gr. reglugerðar nr. 233/2001.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti er vísað til ákæru.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Engar óskir hafa komið fram um að fram fari aðalmeðferð í málinu.

Ákærði er fæddur í 24. ágúst 1958 og hefur ekki áður sætt refsingum sem nú skipta máli.

Er refsing ákærða hæfilega ákveðin fangelsi í 3 mánuði. Rétt þykir að fresta fullnustu refsingarinnar og skal hún niður falla að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti á eitt á frá birtingu dómsins að telja.

Ákærði skal sæta upptöku á 0,05 g af amfetamíni, 46,82 g af hassi, 490,78 g af kannabislaufum og 1,76 g af maríhúana.

Ákærði greiði 161.812 krónur í sakarkostnað samkvæmt yfirliti sækjanda.

Ákærði greiði þóknun skipaðs verjanda síns G-kk-ef S-x-x R-kk-ef hdl. 62.750 krónur að meðtöldum virðisaukaskatti.

Af hálfu ákæruvaldsins sótti K-kk-nf Ó-kk-nf fulltrúi lögreglustjórans á höfuðborgarsvæðinu málið.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, E-kk-nf J-kk-nf, sæti fangelsi í 3 mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í eitt ár frá birtingu dómsins að telja.

Ákærði sæti upptöku á 0,05 g af amfetamíni, 46,82 g af hassi, 490,78 g af kannabislaufum og 1,76 g af maríhúana.

Ákærði greiði 161.812 krónur í sakarkostnað samkvæmt yfirliti sækjanda.

Ákærði greiði þóknun skipaðs verjanda síns G-kk-ef S-x-x R-kk-ef hdl. 62.750 krónur að meðtöldum virðisaukaskatti.

S-kk-nf S-kk-nf